Jean-Jacques Kasel
De Jean-Jacques Kasel, gebuer de 17. Januar 1946 zu Lëtzebuerg, ass e lëtzebuergesche Jurist an Diplomat.

Zulescht war hien, vum 15. Januar 2008 un, wéi en de Romain Schintgen ofgeléist huet, bis uganks Oktober 2013 lëtzebuergesche Riichter um Europäesche Geriichtshaff.

Seng Carrière 
 Fonctionnaire an der Direktioun Relations économiques internationales am lëtzebuergeschen Ausseministère (1973-1976)
 Legatiounssekretär bei der lëtzebuergescher Ambassade zu Paräis a bäigeuerdente Vertrieder vu Lëtzebuerg bei der OECD (1976-1979)
 Cabinetschef vum Ausseminister Gaston Thorn (1979-1981)
 Stellvertriedende Cabinetschef vum President vun der Europäescher Kommissioun Gaston Thorn (1981)
 Direkter vum Budget am Generalsekretariat vum Europäesche Ministerrot (1981-1985)
 Direkter vun de politeschen a kulturellen Affären am lëtzebuergeschen Ausseministère (1986-1992)
 Ambassadeur fir Griicheland (mat Residenz zu Lëtzebuerg) (1989)
 Stännege Vertrieder vu Lëtzebuerg beim Europäesche Ministerrot (1992-1993), an du vum Ministerrot vun der Europäescher Unioun (1993-1998)
 Ambassadeur an der Belsch a stännege Vertrieder vu Lëtzebuerg bei der NATO (1998-2002)
Haffmarschall (2002-2007)
 Member vum Europäesche Geriichtshaff (2008-2013)

Gielercher 
 Commandeur vum Ordre de la couronne de chêne (Promotioun 1998)

Lëtzebuergesch Magistraten
Lëtzebuergesch Diplomaten
Droit vun der Europäescher Unioun
Commandeur de l'ordre de la couronne de chêne
Gebuer 1946
Lëtzebuergesch Haffmarschäll